Sindhu S
sindhus@live.in 2013
Ekaterina Gerasimova
kittykat3756@gmail.com 2013–2014
Michael Hill
mdhillca@gmail.com 2013
Ενεργοποίηση, προσθήκη, αφαίρεση και αναδιάταξη των καρτελών του Τερματικού.
Ελληνική μεταφραστική ομάδα GNOME
team@gnome.gr 2009-2015
Δημήτρης Σπίγγος
dmtrs32@gmail.com 2013, 2014
Τζένη Πετούμενου
epetoumenou@gmail.com 2009
Μάριος Ζηντίλης
m.zindilis@dmajor.org 2009
Σίμος Ξενιτέλλης
simos@gnome.org 2010
Θάνος Τρυφωνίδης
tomtryf@gmail.com 2015

# Χρήση καρτελών

Πριν να μπορέσετε να περιηγηθείτε στις καρτέλες χρησιμοποιώντας τα μενού, χρειάζεται να ελέγξετε ότι είναι ενεργές στις προτιμήσεις σας.

Η γραμμή καρτελών εμφανίζεται στην κορυφή ενός παραθύρου Τερματικού που έχει πολλαπλές καρτέλες ανοικτές (φαίνεται ως μια γραμμή κουμπιών). Πατήστε σε μια καρτέλα για να την αλλάξετε. Μπορείτε να ανοίξετε πολλές καρτέλες για να διαχειριστείτε την εργασία σας στο Τερματικό. Αυτό θα επιτρέψει τις πολλαπλές εργασίες με ενέργειες όπως εκτέλεση προγραμμάτων, περιήγηση καταλόγων και επεξεργασία αρχείων κειμένου σε ένα ενιαίο παράθυρο Τερματικού.

# Άνοιγμα νέας καρτέλας

Για να ανοίξετε μια νέα καρτέλα μέσα στο τρέχον παράθυρο του Τερματικού:

Πατήστε Shift Ctrl T.

# Αφαίρεση καρτέλας

Για να κλείσετε μια υπάρχουσα καρτέλα μέσα στο τρέχον παράθυρο του Τερματικού:

Επιλέξτε Αρχείο Κλείσιμο τερματικού.

Εναλλακτικά, μπορείτε να κάνετε κλικ στο × στην πάνω δεξιά γωνία της καρτέλας ή να κάνετε διπλό κλικ στην καρτέλα και να επιλέξτε Κλείσιμο τερματικού.

# Αναδιάταξη καρτελών

Για να αλλάξετε την σειρά των καρτελών σε ένα παράθυρο:

Κάντε κλικ και κρατήστε πατημένο το αριστερό πλήκτρο του ποντικιού στην καρτέλα.

Μετακινήστε την καρτέλα στην επιθυμητή θέση μεταξύ των άλλων καρτελών.

Απελευθερώστε το πλήκτρο του ποντικιού.

Η καρτέλα θα τοποθετηθεί στην πλησιέστερη θέση όπου απελευθερώσατε την καρτέλα, αμέσως δίπλα στις άλλες ανοιχτές καρτέλες.

Εναλλακτικά, μπορείτε να αναδιατάξετε μια καρτέλα κάνοντας δεξί κλικ σε μια καρτέλα και επιλέγοντας Μετακίνηση τερματικού αριστερά για να μετακινήσετε την καρτέλα στα αριστερά ή Μετακίνηση τερματικού δεξιά για να μετακινήσετε την καρτέλα στα δεξιά. Αυτό θα αναδιατάξει τη θέση της καρτέλας μετακινώντας την μια θέση τη φορά.

# Μετακινήστε μια καρτέλα σε ένα άλλο παράθυρο του Τερματικού

Εάν θέλετε να μετακινήσετε μια καρτέλα από ένα παράθυρο σε ένα άλλο:

Κάντε κλικ και κρατήστε πατημένο το αριστερό πλήκτρο του ποντικιού στην καρτέλα.

Μεταφέρτε την καρτέλα στο νέο παράθυρο.

Τοποθετήστε την δίπλα από άλλες καρτέλες στο νέο παράθυρο.

Απελευθερώστε το πλήκτρο του ποντικιού.

Μπορείτε να μετακινήσετε μια καρτέλα από ένα παράθυρο σε ένα άλλο μεταφέροντας την καρτέλα στην καυτή γωνία Ενέργειες του κελύφους GNOME. Αυτό θα αποκαλύψει καθένα από τα ανοικτά παράθυρα του Τερματικού. Μπορείτε να απελευθερώσετε την καρτέλα που κρατάτε πάνω από το επιθυμητό παράθυρο του Τερματικού.

# Μετακίνηση μιας καρτέλας για τη δημιουργία ενός νέου παραθύρου του Τερματικού

Για τη δημιουργία ενός νέου παραθύρου από μια υπάρχουσα καρτέλα:

Κάντε κλικ και κρατήστε πατημένο το αριστερό πλήκτρο του ποντικιού στην καρτέλα.

Μεταφέρτε την καρτέλα έξω από το τρέχον παράθυρο του Τερματικού.

Απελευθερώστε το πλήκτρο του ποντικιού.